Bills Kosbijs

Viljams Henrijs "Bills" Kosbijs (; dzimis ) ir amerikāņu aktieris, komiķis, autors, producents, mūziķis un aktīvists.

Karjeru sācis kā komiķis Sanfrancisko. Pēc tam tēloja 1960. gadu seriālā I Spy, vēlāk — The Bill Cosby Show situāciju komēdijseriālā. Izveidoja izglītojošu animācijas seriālu Fat Albert and the Cosby Kids, kur ieskaņojis arī vairākus tēlus. 1980. gados bija galvenās lomas attēlotājs vienā no desmitgades populārākajiem seriāliem The Cosby Show. Producēja no tā atvasināto seriālu A Different World, kas kļuva arī par vienu no populārākajiem seriāliem. No 1996. līdz 2000. gadam tēloja seriālā Cosby.

Saņēmis piecas Emmy balvas, astoņas Grammy balvas, divas Zelta globusa balvas. 1977. gadā Kosbijam piešķirta zvaigzne Holivudas Slavas alejā.

 Apsūdzības seksuālā vardarbībā 
Kosbija karjera un publiskais tēls smagi cieta 2010. gadu vidu, kad pret viņu izvirzīja vairākas apsūdzības seksuālā vardarbībā, kas paveiktas iepriekšējās desmitgadēs. Vairāk kā 60 sievietes apsūdzēja viņu izvarošanā, apreibināšanā ar mērķi seksuāli izmantot, miesas bojājumu izdarīšanā, seksuālā vardarbībā pret bērniemBill Cosby sued for alleged under-age sexual abuse BBC News, December 3, 2014 un seksuālajos pārkāpumos, lai arī apsūdzību termiņš bija beidzies jau gandrīz visos pārkāpumos.  tiesa Kosbiju atzina par vainīgu trīs seksuāla rakstura uzbrukumos.Bill Cosby retrial verdict: Guilty on all 3 counts of aggravated indecent assault USA Today, April 26, 2018 2018. gada 25. septembrī viņam piesprieda trīs līdz desmit gadu cietumsodu un  ASV dolāru naudas sodu, kā arī tiesas izdevumu segšanu.Francescani, Chris; Hutchinson, Bill (September 25, 2018). "Bill Cosby sentenced to 3 to 10 years in state prison with no bail during appeals". ABC News. Retrieved September 26, 2018. 2021. gada 30. jūnijā Pensilvānijas Augstākā tiesa atcēla Kosbija notiesājošo spriedumu, atsaucoties uz viņa procesuālo tiesību pārkāpumiem. Kosbiju atbrīvoja no cietuma tajā pašā dienā. Kosbija juridiskās problēmas turpinājās arī pēc viņa atbrīvošanas no cietuma. 2014. gadā Džūdija Hūta Kalifornijā iesniedza civilprasību pret Kosbiju par seksuālu uzbrukumu 1975. gadā, kad viņai bija 16 gadi. Tiesas process sākās 2022. gadā, un žūrija lēma par labu Hūtai. Kosbijam piesprieda samaksāt  ASV dolāru kompensāciju par nodarīto kaitējumu.

 Atsauces 

 Ārējās saites 



Kategorija:1937. gadā dzimušie
Kategorija:Pensilvānijā dzimušie
Kategorija:Amerikāņu kinoaktieri
Kategorija:ASV komiķi
Kategorija:Amerikāņu dziedātāji
Kategorija:Grammy balvas ieguvēji
Kategorija:Emmy balvas ieguvēji
Kategorija:Zelta globusa balvas ieguvēji